CELEX: 62020CN0276
Language: sk
Date: 2020-06-24 00:00:00
Title: Vec C-276/20: Návrh na začatie prejudiciálneho konania, ktorý podal Landgericht Erfurt (Nemecko) 24. júna 2020 – A. G. E./B AG

19.10.2020   
            
            
               SK
            
            
               Úradný vestník Európskej únie
            
            
               C 348/4
            
         
      Návrh na začatie prejudiciálneho konania, ktorý podal Landgericht Erfurt (Nemecko) 24. júna 2020 – A. G. E./B AG
      (Vec C-276/20)
      (2020/C 348/05)
      Jazyk konania: nemčina
      
         Vnútroštátny súd, ktorý podal návrh na začatie prejudiciálneho konania
      
      Landgericht Erfurt
      
         Účastníci konania pred vnútroštátnym súdom
      
      
         Žalobkyňa: A. G. E.
      
         Žalovaná: B AG
      
         Prejudiciálne otázky
      
      
                  1.
               
               
                  Vyžaduje právo Únie, najmä zásada efektivity a európske základné práva, aby sa v prípade, ak výrobca vozidla alebo motora poruší európske predpisy o evidencii a európske normy týkajúce sa emisií výfukových plynov, skutočné používanie vozidla vôbec neodpočítalo od škody spôsobenej kupujúcemu? Platí taký zákaz odpočítania v každom prípade v situácii, keď výrobca v rozpore s dobrými mravmi úmyselne spôsobí zákazníkovi škodu?
               
            
                  2.
               
               
                  Je vnútroštátny súd nezávislým a nestranným súdom v zmysle článku 267 ZFEÚ v spojení s článkom 19 ods. 1 treťou vetou ZEÚ, ako aj článkom 47 druhým odsekom Charty základných práv Európskej únie?